## La Conselleria d’Hisenda subhasta un edifici emblemàtic en el carrer Barcelonina de València per 1,37 milions d’euros

*** El inmueble cuenta con 764 metros construidos y en la actualidad carece de uso público
* El procedimiento de enajenación contempla hasta cuatro subastas sucesivas con proposiciones en sobre cerrado, cuya apertura tendrá lugar el 3 de julio
* La consellera de Hacienda destaca la apuesta del Consell “por optimizar y realizar una gestión eficiente y apropiada del patrimonio público”**

La Conselleria d’Hisenda i Economia, a través de la Direcció General de Patrimoni, ha iniciat el procediment de subhasta pública per a l’alienació d’un edifici emblemàtic propietat de la Generalitat situat en el carrer Barcelonina 4, en ple centre de València, amb un preu base de licitació d’1.378.489 euros. L’immoble no té actualment ús públic.

Tal com publica este dimarts el *Diari Oficial de la Generalitat Valenciana* (DOGV), el preu base de licitació per a la primera subhasta és el fixat en la taxació de l’immoble.

L’edifici, inscrit en el Registre de la Propietat i en l’Inventari de béns i drets de la Generalitat, disposa d’una superfície construïda de 727 metres quadrats segons cadastre i de 764 metres quadrats segons plànols. La superfície de parcel·la és de 67 metres quadrats segons registre i de 79 metres quadrats segons cadastre.

L’immoble és conegut perquè durant un temps es va vincular amb el lloc de fundació del València CF, ja que es considerava que allí es trobava l’antic Bar Torino, seu de l’acte fundacional del club en 1919. Encara que investigacions posteriors van situar este bar en una altra ubicació, la façana de l’edifici de Barcelonina es conserva una placa commemorativa que recorda la seua associació simbòlica amb la fundació del València CF, un detall que li atorga un valor afegit de caràcter urbà i emocional.

La consellera d’Hisenda i Economia, Ruth Merino, ha assenyalat que amb esta venda mitjançant subhasta es posa en relleu l’aposta ferma del Consell per “optimitzar i realitzar una gestió eficient i apropiada dels recursos públics de la Generalitat”. “Amb este procediment es posa en el mercat un immoble al qual no se li està donant cap ús públic i que està suposant un cost per a l’administració autonòmica”, ha afegit la consellera.

**20 dies per a presentar ofertes**

L’obertura d’ofertes tindrà lloc el pròxim 3 de juliol en la sala d’actes de la Conselleria d’Hisenda i Economia (carrer Palau, número 12 de València). El procediment preveu fins a quatre subhastes successives, totes amb proposició econòmica en sobre tancat.

El termini per a presentar ofertes conclou el 10 de juny, 20 dies hàbils a comptar des de la publicació de l’anunci en el *Diari Oficial de la Generalitat Valenciana*. Per a participar en qualsevol de les subhastes, serà necessari constituir una fiança equivalent al 5 % del preu base de licitació.

L’adjudicació en la subhasta a l’alça s’efectuarà a favor de qui presente l’oferta econòmica més avantatjosa. Cada interessat podrà presentar una única oferta per a l’immoble, que no podrà ser millorada, i no s’admetran les ofertes presentades en qualitat de cessió a tercers.

En el cas que quedara deserta la primera subhasta, se celebraran tres subhastes successives més sobre este immoble, i el tipus de licitació serà el de la subhasta immediata anterior, reduït en un 15 % en cada nova subhasta. Les ofertes presentades per a les subhastes segona, tercera i quarta solament s’obriran en el cas que la subhasta immediatament anterior quede deserta.

La venda es fa per un preu alçat i, per tant, sense dret a augment o disminució del preu, si la superfície de l’immoble o edificabilitat atribuïda al mateix resultara major o menor que la consignada. A més, en el preu no està inclòs cap dels tributs ni gastos que deriven de la transmissió, el pagament de la qual ha d’assumir la persona adjudicatària.

Les persones interessades a obtindre documentació i informació sobre este procediment de subhasta podran fer-ho telemàticament a través de la pàgina web de la Conselleria d’Hisenda i posteriorment accedir a l’apartat [Immobles per a subhastar](https://hisenda.gva.es/va/web/subastas/inmuebles).

Fecha: 13/05/2025